ปชป.ขอบคุณ ผลโพล เผย ทีมเศรษฐกิจทันสมัย ดึงคะแนน กลุ่มคนรุ่นใหม่ 
รองหัวหน้า ปชป.ยิ้มรับ ขอบคุณผลโพล สร้างความเชื่อมั่นพรรคเดินมาถูกทาง ทีมเศรษฐกิจทันสมัย พร้อมจะทำงาน และสร้างนวัตกรรม เพื่อช่วยยกระดับคุณภาพชีวิตประชาชนวันที่ 7 ก.ค. นายปริญญ์ พานิชภักดิ์ รองหัวหน้าพรรคประชาธิปัตย์ และหัวหน้าทีมเศรษฐกิจทันสมัย เปิดเผยว่า ตามที่สำนักวิจัยซูเปอร์โพล (SUPER POLL) ได้เผยผลสำรวจภาคสนาม เรื่อง ถ้าวันนี้เลือกตั้งพรรคใดชนะ ส่วนตัวเห็นว่า ผลสำรวจนี้ทำให้พรรคประชาธิปัตย์ เชื่อมั่นว่า พรรคเดินมาถูกทาง เนื่องจากพรรคมีผลโพล เป็นอันดับหนึ่งของพรรคร่วมรัฐบาลปัจจุบันนี้ แสดงให้เห็นว่า การปรับยุทธศาสตร์ให้ทันสมัยนั้น มาถูกทิศถูกทาง และส่วนตัวเห็นว่า ภายใต้การนำของนายจุรินทร์ ลักษณวิศิษฏ์ หัวหน้าพรรค รองนายกรัฐมนตรี และรมว.พาณิชย์นั้นเป็นการเปิดโอกาสให้พรรคประชาธิปัตย์ มีโอกาสครองใจประชาชน ทำให้ประชาชนมีโอกาสมากยิ่งขึ้นจากนโยบายของพรรคประชาธิปัตย์ ที่ทำได้ไว ทำได้จริงนายปริญญ์ กล่าวว่า ในส่วนของทีมเศรษฐกิจทันสมัย ที่อยู่ภายใต้ความรับผิดชอบของตนเองนั้น ได้เคลื่อนยุทธศาสตร์คู่ขนานกับการทำงานของพรรคในทุกกระทรวง โดยนำเอาแนวคิดเศรษฐกิจทันสมัย มาปรับใช้ มุ่งเจาะตลาดฐานกลุ่มคนรุ่นใหม่ และมีผลงานหลายอย่างที่ทำให้เห็นอย่างชัดเจนเป็นรูปธรรม นับตั้งแต่เปิดตัวทีมงานตลอดระยะเวลาหนึ่งปีที่ผ่านมา โดยทีมเศรษฐกิจทันสมัยประกอบด้วยผู้เชี่ยวชาญในหลายด้าน อาทิ ผู้เชี่ยวชาญด้านพลังงาน เทคโนโลยีบล็อกเชน เศรษฐกิจมหภาค การตลาด Digital Marketing เกษตรอินทรีย์ การท่องเที่ยวชุมชน และ Sharing Economy เป็นต้นรองหัวหน้า ปชป. กล่าวต่อว่า ในช่วงวิกฤติโควิด-19 ทีมฯ ได้จัดทำโครงการหลายด้านเพื่อช่วยเหลือพี่น้องประชาชนในการแก้ไขปัญหา คู่ขนานไปกับการทำงานของภาครัฐ ทั้งโครงการเรียนจบพบงาน โครงการ We can do it จัดทำถุงยังชีพชุมชน เพื่อช่วยเหลือประชาชนที่ได้รับความเดือดร้อนในช่วงโควิด รวมถึงการช่วยเหลือเกษตรกรในการช่วยระบายสินค้าเกษตรโดยเฉพาะผลไม้มังคุด เพื่อช่วยกระจายสินค้าและพยุงราคา เพราะเกษตรกรถือเป็นหัวใจสำคัญของประเทศ การสร้างรายได้ให้กับเกษตรกรจะเป็นส่วนหนึ่งในการช่วยแก้ปัญหาความเหลื่อมล้ำได้โครงการเรียนจบ พบงาน ช่วยสร้างแรงงานฝีมือผ่านการเทรนนิ่งเพื่อเสริมทักษะ สมรรถนะ และหางาน โดยสามารถเข้าร่วมได้ผ่านการแอดไลน์ไอดี @demtum และสมัครสมาชิก ที่พัฒนาโดยทีมเศรษฐกิจทันสมัย เป็นไฮไลต์ของทีมในปีที่ผ่านมา มีวัตถุประสงค์เพื่อให้นักศึกษาจบใหม่และผู้กำลังหางาน ใช้ค้นหางาน โดยเฉพาะในช่วงโควิด-19 ที่ได้กลายเป็นวิกฤติเศรษฐกิจ ส่งผลให้อัตราผู้ว่างงานมากขึ้น แต่มีหลายบริษัทที่ยังมีความต้องการจ้างงานโดยเฉพาะสาขางานที่ตอบโจทย์และเกี่ยวข้องกับการใช้ชีวิต อาทิ โปรแกรมเมอร์ เจ้าหน้าที่คอลเซ็นเตอร์ โลจิสติกส์ พนักงานขนส่งสินค้าและอาหาร แอปนี้จึงเป็นส่วนหนึ่งที่ช่วยคลี่คลายปัญหาให้กับกลุ่มคนที่กำลังมองหางานทำในช่วงที่มีวิกฤต และเมื่อสถานการณ์เริ่มคลี่คลาย ทีมมีแผนในการพัฒนาเนื้อหาหลักสูตรออนไลน์ในสาขาที่จำเป็นและสอดรับกับยุค Digital Transformation อาทิ การตลาดออนไลน์ พฤติกรรมผู้บริโภคยุคดิจิทัล เทคโนโลยีบล็อกเชน การค้าต่างประเทศ และ Digital Transformation เป็นต้น โดยจะใช้บุคลากรของทีม ที่มีความเชี่ยวชาญในแต่ละด้าน ทั้งนี้จะร่วมมือกับภาคส่วนต่าง ๆ ทั้งภาครัฐและเอกชนบางราย เพื่อเตรียมความพร้อมในการส่งแรงงานที่มีคุณภาพเข้าสู่ตลาดแรงงานยุคใหม่ที่เป็นวัตถุประสงค์หลักส่วนหนึ่งของทีมในฐานะรองหัวหน้าพรรค ผมขอขอบคุณประชาชนทุกคน ที่เห็นถึงความตั้งใจในสิ่งที่เราทำ สำหรับผมและทีมเศรษฐกิจทันสมัย เรามองว่า สิ่งที่สำคัญกว่าผลโพล คือ ผลงาน ต้องเน้นทำงานมากกว่ามุ่งสร้างความขัดแย้งทางการเมือง และต้องทำงานอย่างต่อเนื่องทั้งในยามบ้านเมืองปกติหรือในยามที่มีปัญหา โดยยึดถือประโยชน์ของพี่น้องประชาชนเป็นที่ตั้ง เรามีสิ่งที่ต้องคิดและทำอีกมาก สิ่งเดียวที่เราต้องแข่ง คือ เวลาที่ต้องเร่งแก้ปัญหาหลายด้านโดยเฉพาะด้านเศรษฐกิจ ภายใต้บริบทของประเทศและประชาคมโลก ที่เปลี่ยนแปลงไปที่ส่งผลกระทบทางด้านเศรษฐกิจอย่างมากในปัจจุบัน ทีมเศรษฐกิจทันสมัย พร้อมจะทำงาน และสร้างนวัตกรรมเพื่อช่วยยกระดับคุณภาพชีวิตผู้คน โดยนำเทคโนโลยีที่ทันสมัยมาปรับใช้ ไม่ว่าจะอยู่ในบทบาทใดก็ตาม นายปริญญ์ กล่าว.
รองหัวหน้า ปชป.ยิ้มรับ ขอบคุณผลโพล สร้างเชื่อมั่นพรรคเดินมาถูกทาง ทีมเศรษฐกิจทันสมัย พร้อมจะทำงาน และสร้างนวัตกรรม เพื่อช่วยยกระดับคุณภาพชีวิตประชาชน
พรรคประชาธิปัตย์,ปริญญ์ พานิชภักดิ์,ทีมเศรษฐกิจทันสมัย,ซูเปอร์โพล,รองหัวหน้าปชป.,เลือกตั้งพรรคใดชนะ,ปชป.,ข่าวทั่วไป